CELEX: C2004/106/117
Language: el
Date: 2004-04-30 00:00:00
Title: Απόφαση του Πρωτοδικείου της 1ης Απριλίου 2004 στην υπόθεση Τ-198/02, Ν κατά Eπιτροπής των Ευρωπαϊκών Κοινοτήτων (Υπάλληλοι — Πειθαρχικό καθεστώς — Παύση χωρίς απώλεια των συνταξιοδοτικών δικαιωμάτων — Αιτιολογία — Δικαιώματα άμυνας — Αναλογικότητα — Μη τήρηση των προθεσμιών του άρθρου 7 του παραρτήματος ΙΧ του Κανονισμού Υπηρεσιακής Καταστάσεως των υπαλλήλων — Άρθρο 12, πρώτο εδάφιο, του Κανονισμού Υπηρεσιακής Καταστάσεως των υπαλλήλων)

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/59
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 1ης Απριλίου 2004
   στην υπόθεση Τ-198/02, Ν κατά Eπιτροπής των Ευρωπαϊκών Κοινοτήτων (1)
   
   (Υπάλληλοι - Πειθαρχικό καθεστώς - Παύση χωρίς απώλεια των συνταξιοδοτικών δικαιωμάτων - Αιτιολογία - Δικαιώματα άμυνας - Αναλογικότητα - Μη τήρηση των προθεσμιών του άρθρου 7 του παραρτήματος ΙΧ του Κανονισμού Υπηρεσιακής Καταστάσεως των υπαλλήλων - Άρθρο 12, πρώτο εδάφιο, του Κανονισμού Υπηρεσιακής Καταστάσεως των υπαλλήλων)
   (2004/C 106/117)
   Γλώσσα διαδικασίας: η γαλλική
   Στην υπόθεση Τ-198/02, Ν, πρώην υπάλληλος της Επιτροπής των Ευρωπαϊκών Κοινοτήτων, κάτοικος Asse (Βέλγιο), εκπροσωπούμενος από τους N. Lhoëst και E. De Schietere de Lophem, avocats, με τόπο επιδόσεων στο Λουξεμβούργο, κατά Επιτροπής των Ευρωπαϊκών Κοινοτήτων (εκπρόσωπος: J. Currall), με αντικείμενο, αφενός, αίτημα ακυρώσεως της αποφάσεως της 25ης Φεβρουαρίου 2002, με την οποία η αρμόδια για τους διορισμούς αρχή της Επιτροπής επέβαλε στον προσφεύγοντα την πειθαρχική ποινή της παύσεως χωρίς κατάργηση ή μείωση των συνταξιοδοτικών δικαιωμάτων του, βάσει του άρθρου 86, παράγραφος 2, στοιχείο στ, του Κανονισμού Υπηρεσιακής Καταστάσεως των υπαλλήλων των Ευρωπαϊκών Κοινοτήτων, και, αφετέρου, αίτημα χρηματικής ικανοποιήσεως, το Πρωτοδικείο (τρίτο τμήμα), συγκείμενο από τους M. Azizi, πρόεδρο, πρόεδρο τμήματος, Μ. Jaeger και F. Dehousse, δικαστές, γραμματέας: H. Jung, εξέδωσε την 1η Απριλίου 2004 απόφαση με το ακόλουθο διατακτικό:
   
               1)
            
            
               Υποχρεώνει την Επιτροπή να καταβάλει στον προσφεύγοντα ποσό ύψους 700 ευρώ ως χρηματική ικανοποίηση για την ηθική βλάβη που υπέστη εξαιτίας της.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Η Επιτροπή φέρει, πέραν των δικών της δικαστικών εξόδων, το ένα έκτο των δικαστικών εξόδων στα οποία υποβλήθηκε ο προσφεύγων κατά τη παρούσα διαδικασία και κατά τη διαδικασία ασφαλιστικών μέτρων.
            
         
               4)
            
            
               Ο προσφεύγων φέρει τα πέντε έκτα των δικαστικών εξόδων στα οποία υποβλήθηκε κατά τη παρούσα διαδικασία και κατά τη διαδικασία ασφαλιστικών μέτρων.
            
         
      (1)  ΕΕ C 233 της 28.9.02